[bookmark: _GoBack]LĪGUMS Nr. 1/4-2.1/153-2025
Fizisko aktivitāšu nodarbības Mārupes novada iedzīvotājiem
(Iepirkums tiek rīkots Eiropas Sociālā fonda Plus un valsts budžeta finansēta projekta “Veselības veicināšanas un slimību profilakses pasākumi Mārupes novada iedzīvotājiem” Nr. 4.1.2.2/1/24/I/025 ietvaros)
Mārupē, 	Datums skatāms laika zīmogā
Mārupes novada pašvaldība, reģ. Nr. 90000012827, tās izpilddirektores vietniece Ilze Krēmere, kura rīkojas saskaņā ar Mārupes novada pašvaldības nolikumu, (turpmāk – Pasūtītājs) no vienas puses
un 
“GRIBU BŪT” Dzīves kvalitātes uzlabošanas un veselības veicināšanas biedrība, reģ. Nr. 50008253781, tās izpildinstitūcija Agrita Spēlmane, kura rīkojas saskaņā ar statūtiem (turpmāk – Izpildītājs), no otras puses, 
Pasūtītājs un Izpildītājs abi kopā un katrs atsevišķi turpmāk – Puse, Puses,
pamatojoties uz iepirkuma “Fizisko aktivitāšu nodarbības Mārupes novada iedzīvotājiem”, identifikācijas Nr. MNP 2025/26 (turpmāk – Iepirkums) 5. daļas rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS UN LĪGUMA TERMIŅŠ
1.1. Pasūtītājs uzdod un Izpildītājs, atbilstoši Iepirkuma tehniskajai specifikācijai (1. pielikums) un Finanšu piedāvājumam (2. pielikums) apņemas nodrošināt fiziskās aktivitātes – Vingrošana jaunajām mammām kopā ar bērniem (turpmāk – Pakalpojums).
1.2. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei.
1.3. [bookmark: _Ref479668035][bookmark: _Ref3461394]Izpildītājs nodrošina Pakalpojuma sniegšanu Mārupes Valsts ģimnāzijā, Kantora iela 97, Mārupe, Mārupes novads un Babītes sporta kompleksā, Jūrmalas iela 17, Piņķi, Babītes pag., Mārupes novads.
2. LĪGUMA IZPILDES KĀRTĪBA UN TERMIŅI
2.1. Izpildītājs 1 (vienas) nedēļas laikā pēc Līguma abpusējas parakstīšanas iesniedz Pasūtītājam (e-pasta sūtījumā uz adresi: jekaterina.kozacenko@marupe.lv) nodarbību grafiku saskaņošanai. Izpildītājs sadarbībā ar Pasūtītāju nodarbību grafikā norāda Pakalpojuma sniegšanas datumu, laiku un vietu. Saskaņojums ir spēkā tikai pēc Pasūtītāja kontaktpersonas rakstiska apstiprinājuma (e-pastā) nosūtīšanas Izpildītājam. 
2.2. Ja uz nodarbību ir ieradušies mazāk par 5 (pieciem) dalībniekiem, nodarbība nenotiek un tā tiek pārcelta, Pusēm abpusēji vienojoties par datumu, laiku un vietu. 
2.3. Izpildītājs saskaņā ar Līgumu un Latvijas Republikā spēkā esošajiem normatīvajiem aktiem nodrošina Pakalpojumu pēc Līguma abpusējas parakstīšanas saskaņā ar pielikumos un Līgumā noteikto kārtību.
2.4. Izpildītājs nodrošina dalībnieku reģistrāciju. Par dalībnieku reģistrācijas veidlapas saturu atbildīgs ir Pasūtītājs. 
2.5. Izpildītājs Pakalpojumu organizē saskaņā ar Tehnisko specifikāciju, Iepirkuma nolikumu un Līguma noteikumiem. Pusēm vienojoties, nodarbības norises datums, laiks un vieta var tikt mainīta. Par vēlamajām izmaiņām Izpildītājs informē Pasūtītāju vismaz 10 (desmit) dienas iepriekš, nosūtot informāciju elektroniski uz e-pastu: jekaterina.kozacenko@marupe.lv. Izmaiņas ir spēkā tikai pēc Pasūtītāja kontaktpersonas rakstiska apstiprinājuma (e-pastā). Ja Pasūtītājs nepiekrīt izmaiņām, spēkā ir nodarbību grafikā norādītais datums, laiks un vieta.
2.6. Ja Pakalpojuma izpildes laikā Pasūtītājam ir iebildumi par Pakalpojuma izpildes kvalitāti, Pakalpojuma neatbilstību programmai vai neatbilstību Līguma noteikumiem, pieaicinot Izpildītāja pārstāvi (Pasūtītājs nosūta Izpildītājam e-pastu uz: e-pasta adresi: biedriba.gribubut@gmail.com, un zvana uz tālruni +371 20363482. Pasūtītājs sagatavo defektu aktu un nekavējoties iesniedz Izpildītājam.
2.7. Pasūtītājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Pakalpojuma defektu novēršanas izmaksas, ieturot to no Izpildītājam veicamās samaksas. 
3. NODARBĪBAS CENA, LĪGUMA SUMMA UN NORĒĶINU KĀRTĪBA
3.1. [bookmark: _Ref450031033]Vienas nodarbības cena ir 78,40 EUR (septiņdesmit astoņi euro un 40 centi) bez pievienotās vērtības nodokļa (PVN).
3.2. [bookmark: _Ref192173582]Līguma summa ir 2 508,80 EUR (divi tūkstoši pieci simti astoņi euro un 80 centi) bez PVN. Līguma summā ir iekļauti visi izdevumi, kas saistīti ar Pakalpojuma veikšanu, nodokļi un transporta izdevumi, izņemot PVN.
3.3. PVN tiek maksāts saskaņā ar Latvijas Republikas normatīvajiem aktiem un ir pievienojams Līguma summai.
3.4. Par Līguma 1.3. punktā sniegto Pakalpojumu, Izpildītājs līdz nākamā mēneša 10. datumam par iepriekšējo mēnesi iesniedz Pasūtītājam nodošanas – pieņemšanas aktu 3 (trīs) eksemplāros un rēķinu. Nodošanas – pieņemšanas aktam pievieno dalībnieku reģistrācijas veidlapu un dalībnieku Pakalpojuma norises foto fiksācijas, ja tam piekrīt aktivitāšu dalībnieki vai to vecāki, ja dalībnieks ir nepilngadīgs. Izpildītājs sagatavo rēķinu strukturētā (mašīnlasāmā) XML (Extensible Markup Language) formātā. Rēķins jāiesniedz Pasūtītājam uz e-adresi  _DEFAULT@90000012827, tam pievienojot rēķina pielikumu PDF formātā. Rēķins nedrīkst būt izrakstīts ātrāk kā dienā, kad abpusēji ir parakstīts nodošanas – pieņemšanas akts. Pasūtītājs neapmaksā neatbilstoši Līguma noteikumiem noformētu rēķinu. Izpildītājs aktā un rēķinā norāda projekta nosaukumu un numuru. Rēķinā obligāti jānorāda Līguma numurs, projekta numurs un nosaukums – “Veselības veicināšanas un slimību profilakses pasākumi Mārupes novada iedzīvotājiem” (Nr. 4.1.2.2/1/24/I/025). 
3.5. [bookmark: _Ref192837494]Pasūtītājs samaksā Izpildītājam 30 (trīsdesmit) dienu laikā no nodošanas – pieņemšanas akta abpusējas parakstīšanas un rēķina saņemšanas dienas, pārskaitot atlīdzību uz Izpildītāja rēķinā norādīto norēķinu kontu. 
3.6. Pasūtītājs samaksu Izpildītājam veic pārskaitot maksājumu uz Izpildītāja rēķinā norādīto bankas kontu 30 (trīsdesmit) dienu laikā no Līgumā noteiktā kārtībā nodošanas – pieņemšanas akta abpusējas parakstīšanas un Izpildītāja rēķina iesniegšanas dienas.
3.7. Pasūtītājs nepieņem un neapmaksā rēķinu, kamēr nav parakstīts nodošanas – pieņemšanas akts Līgumā atrunātajā kārtībā.
3.8. Par Pakalpojuma apmaksas dienu uzskatāma diena, kad Pasūtītājs pārskaitījis naudu uz Izpildītāja rēķinā norādīto Izpildītāja bankas kontu, ko apliecina attiecīgais maksājuma uzdevums.
3.9. Līguma summā ietilpst visas ar Pakalpojuma izpildi un Līgumā noteikto prasību izpildi saistītās izmaksas.
4. PUŠU PIENĀKUMI UN TIESĪBAS
4.1. Izpildītājs apņemas:
4.1.1. sniedzot ar Līgumu uzņemtās saistības, ievērot spēkā esošos Latvijas Republikas normatīvos aktus, kas attiecināmi uz Pakalpojumu un uzņemoties visu atbildību par zaudējumiem, kas nodarīti Pasūtītājam vai trešajām personām šo normu pārkāpuma vai neievērošanas rezultātā;
4.1.2. pilnā apmērā personīgi atbildēt par Pakalpojuma izpildes laikā darbības/bezdarbības rezultātā Pasūtītājam nodarītajiem zaudējumiem;
4.1.3. savlaicīgi rakstveidā informēt Pasūtītāju par objektīviem apstākļiem, kas traucē Līgumā atrunāto saistību izpildi noteiktajā termiņā vai kvalitātē;
4.1.4. pēc Pasūtītāja pieprasījuma nekavējoties iepazīstināt Pasūtītāja pārstāvjus ar Pakalpojuma izpildes gaitu.
4.2. Izpildītājs ir tiesīgs par atbilstoši Līguma noteikumiem izpildītu Pakalpojumu Līgumā noteiktā kārtībā saņemt samaksu.
4.3. Pasūtītājs apņemas:
4.3.1. savlaicīgi veikt visus Līgumā atrunātos maksājumus;
4.3.2. nodrošināt Izpildītājam brīvu piekļuvi Pakalpojuma sniegšanas vietai.
4.4. Pasūtītājs ir tiesīgs:
4.4.1. jebkurā laikā pārbaudīt Izpildītāja veikto Pakalpojumu un izteikt saistošus norādījumus Pakalpojuma veikšanas gaitā.
5. GARANTIJAS UN ATBILDĪBA
5.1. [bookmark: _Ref479584313]Izpildītājs, parakstot Līgumu, garantē Pakalpojuma pilnīgu un savlaicīgu izpildi atbilstoši Līguma noteikumiem. Izpildītājs garantē, ka Pakalpojums atbildīs Pasūtītāja izvirzītajām prasībām.
5.2. Dodot Līguma 5.1. punktā atrunāto garantiju, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus Pakalpojuma trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
5.3. Par Līguma nodarbību grafikā minēto nodarbību neorganizēšanu/nevadīšanu, Izpildītājs maksā Pasūtītājam līgumsodu 50,00 EUR (piecdesmit euro) par katru konstatēto gadījumu 30 (trīsdesmit) dienu laikā pēc Pasūtītāja rēķina par līgumsoda samaksu izrakstīšanas dienas.
5.4. Par nekvalitatīvi sniegtu Pakalpojumu, Izpildītājs maksā Pasūtītājam līgumsodu 100,00 EUR (viens simts euro) par katru konstatēto gadījumu 30 (trīsdesmit) dienu laikā pēc Pasūtītāja rēķina par līgumsoda samaksu izrakstīšanas dienas.
5.5. Ja Pasūtītājs vienpusēji atkāpjas no Līguma 6.1. punktā minētajos gadījumos, Izpildītājs maksā Pasūtītājam ar projekta līdzfinansējumu neapgūtās izmaksas 30 (trīsdesmit) dienu laikā pēc Pasūtītāja rēķina par līgumsoda samaksu izrakstīšanas dienas.
5.6. Par Izpildītāja rēķina neapmaksāšanu Līgumā noteiktajā termiņā, Pasūtītājs maksā Izpildītājam līgumsodu 0,5% (nulle komats pieci procenti) apmērā no kavētā rēķina summas par katru kavējuma dienu, bet ne vairāk kā 10% (desmit procenti) no Līguma 3.1. punktā atrunātās summas 30 (trīsdesmit) dienu laikā pēc Izpildītāja rēķina par līgumsoda samaksu saņemšanas dienas.
5.7. Izpildītājs atlīdzina Pasūtītājam visas ar projekta finansējumu neapgūtās izmaksas, kas radušās Izpildītāja vainas dēļ.
5.8. Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no maksājumiem Izpildītājam.
5.9. Līgumsoda samaksa neatbrīvo Puses no to saistību izpildes.
5.10. Puses ir atbildīgas par to darbības/bezdarbības rezultātā otrai Pusei un trešajām personām nodarītajiem zaudējumiem.
6. [bookmark: _Ref192835127]LĪGUMA IZPILDĒ IESAISTĪTO SPECIĀLISTU UN APAKŠUZŅĒMĒJU NOMAIŅA
6.1. [bookmark: _Ref192834936]Izpildītāja speciālistu(s) vai apakšuzņēmējus, kurus Izpildītājs ir piesaistījis Līguma izpildē un par kuru(iem) ir sniedzis informāciju Pasūtītājam un kura(u) kvalifikācijas atbilstību izvirzītajām prasībām Pasūtītājs ir vērtējis, pēc Līguma noslēgšanas drīkst nomainīt to saskaņojot ar Pasūtītāju, norādot objektīvus apstākļus un ievērojot Līguma 6.2. punkta nosacījumus. 
6.2. [bookmark: _Ref192834920]Pasūtītājs nepiekrīt Līguma 6.1. punktā minētā(o) speciālista(u) nomaiņai, ja pastāv kāds no šādiem nosacījumiem:
6.2.1. Izpildītāja piedāvātais speciālists neatbilst Iepirkuma dokumentos noteiktajām prasībām, kas attiecas uz Izpildītāja speciālistiem;
6.2.2. Pasūtītājs pieņem lēmumu atļaut vai atteikt Izpildītāja speciālista(u) vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
6.2.3. Pakalpojuma izpildes laikā Pasūtītājam ir tiesības pieprasīt nomainīt speciālistu(us) vai apakšuzņēmēju gadījumā, ja speciālists Pakalpojumu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par speciālista nomaiņu. 
6.2.4. Izpildītājs ir atbildīgs par Pakalpojuma sniegšanā iesaistīto speciālistu kvalifikāciju, kompetenci un darbībām Pakalpojuma sniegšanas vietā un laikā. Izpildītāja nomainītu vai papildus piesaistītu, bet Pasūtītāja neapstiprinātu, speciālistu sniegtais Pakalpojums netiek apmaksāts.
6.2.5. Ja Izpildītājs neievēro Līguma 6. sadaļā noteikto iesaistīto speciālistu vai apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus, nepagarinot Pakalpojuma izpildes termiņus.
7. LĪGUMA IZBEIGŠANAS UN LĪGUMA GROZĪŠANAS KĀRTĪBA
7.1. [bookmark: _Ref450031455]Pasūtītājs var vienpusēji izbeigt Līgumu pirms termiņa bez Pušu rakstiskas vienošanās, 10 (desmit) dienas iepriekš par to rakstveidā paziņojot Izpildītājam, ja Izpildītājs:
7.1.1. tiek atzīts par maksātnespējīgu, bankrotējušu vai tā darbība tiek izbeigta vai pārtraukta;
7.1.2. nepilda vai nepienācīgi pilda kādu no Līguma nosacījumiem, par ko tiek sagatavots defektu akts un pēc defektu akta sastādīšanas turpina nepildīt Līguma saistības vai pieļauj pārkāpumu atkātošanos;
7.1.3. Izpildītājs ir Pasūtītājam nodarījis zaudējumus;
7.1.4. Izpildītājam aprēķināto līgumsodu apmērs ir sasniedzis 10% (desmit procentus) no Līguma 3.2. punktā atrunātās summas;
7.1.5. pret Izpildītāju Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.2. Ja Līgums tiek izbeigts saskaņā ar Līguma 7.1. punktu, Pasūtītājs samaksā Izpildītājam par Pakalpojumu tādā apjomā, kā tas ir paveikts atbilstoši Līguma noteikumiem uz Līguma izbeigšanas dienu saskaņā ar Līgumā noteikto kārtību.
7.3. Pasūtītājs ir tiesīgs Līgumu ar Izpildītāju pārtraukt nekavējoties, rakstveidā par to paziņojot Izpildītājam, ja Izpildītājs apzināti Pasūtītājam sniedzis nepatiesu informāciju vai ar nolūku veicis prettiesiskas darbības.
7.4. Izpildītājs ir tiesīgs vienpusēji izbeigt Līgumu, par to rakstveidā paziņojot Pasūtītājam 10 (desmit) dienas iepriekš un neatlīdzinot tādējādi radušos izdevumus un/vai zaudējumus, ja:
7.4.1. Pasūtītājs nav ievērojis Līguma 3.5. punktā noteikto rēķina apmaksas termiņu, un Izpildītājs ir informējis Pasūtītāju par rēķina apmaksas neveikšanu, bet Pasūtītājs to nav novērsis Izpildītāja noteiktajā termiņā;
7.4.2. Pasūtītājs Izpildītājam nodarījis zaudējumus;
7.4.3. Pasūtītājam aprēķināto līgumsodu apmērs sasniedzis 10% (desmit procenti) no Līguma 3.2. punktā atrunātās summas.
7.5. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
7.5.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
7.5.2. grozījumi var attiekties uz izmaiņām termiņos, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
7.5.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.
7.6. Līguma grozījumi tie veikti, Pusēm abpusēji vienojoties. Visi Līguma grozījumi noformējami rakstiski un pievienojami Līgumam kā neatņemama sastāvdaļa. 
7.7. Līguma grozījumi stājas spēkā ar dienu, kad tie ir abpusēji parakstīti.
8. KONFIDENCIALITĀTE UN FIZISKO PERSONU DATU AIZSARDZĪBA
8.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Puses precizē attiecīgās informācijas statusu.
8.2. Pusēm nav tiesību izpaust konfidenciālu informāciju trešajām personām bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
8.3. Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
8.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
8.5. Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
8.6. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
9. NEPĀRVARAMA VARA (FORCE MAJEURE)
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
9.2. Pie šādiem apstākļiem pieskaitāmi – stihiskas nelaimes, kara darbība, epidēmija, blokāde, civiliedzīvotāju nemieri, streiki, sakaru un kredītiestāžu darbība, valsts varas un pārvaldes institūciju rīcība un izdotie tiesību akti, politiskā situācija valstī, kā arī citi apstākļi, kas neiekļaujas Pušu iespējamās kontroles un ietekmes robežās.
9.3. Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) darbdienu laikā par tiem rakstiski paziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
9.4. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
10. STRĪDU RISINĀŠANAS KĀRTĪBA
10.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
10.2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
10.3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
10.4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
11. CITI NOTEIKUMI
11.1. Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
11.2. Ja kādai no Pusēm tiek mainīts juridiskais statuss, Puses amatpersonu pārstāvības tiesības, kontaktpersonas vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties (ne vēlāk kā 3 (trīs) darbdienu laikā) rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
11.3. Kontaktpersonas Līguma izpildē:
11.3.1. no Pasūtītāja puses ar tiesībām parakstīt nodošanas-pieņemšanas aktu: Jekaterina Kozačenko, tālrunis: +371 27060665, e-pasts: jekaterina.kozacenko@marupe.lv;
11.3.2. no Izpildītāja puses: Agrita Spēlmane, tālrunis: +371 20363482. e-pasts: biedriba.gribubut@gmail.com.
11.4. Līgums ir sagatavots un parakstīts elektroniski, Līgumam ir 2 (divi) pielikumi: 1.Tehniskā specifikācija un 2.Finanšu piedāvājums.

